Constance Talmadge

Constance Alice Talmadge (19. huhtikuuta 1898 New York City, New York – 23. marraskuuta 1973 Los Angeles, Kalifornia) oli yhdysvaltalainen mykän elokuvan aikakauden näyttelijä ja tuottaja.

Talmadge kohosi suureen suosioon ”flapper”-komediaelokuvien kautta yhdeksi Hollywoodin suosituimmista komedienneista. Hän oli lahjakas komedienne, jonka tunnetuimpiin elokuviin lukeutuvat Siveä viehättäjätär (1919) ja Pollyn hauskat kepposet (1922) ja Hänen siskonsa Pariisista (1925). Hän avioitui neljä kertaa elämänsä aikana, ja hänellä oli oma elokuvayhtiö Constance Talmadge Film Company. Hän teki uransa aikana elokuvia niin New Yorkissa kuin Hollywoodissakin. Hänen molemmat sisarensa, Norma ja Natalie, olivat myös näyttelijöitä. Hän ei tehnyt uransa aikana yhtäkään äänielokuvaa, vaan hän päätti elokuvauransa vuonna 1929. Elokuvauransa jälkeen hän työskenteli muun muassa sairaanhoitajana ja investoijana. Hän kuoli 75-vuotiaana Los Angelesissa vuonna 1973.

 Elämä ja ura 
 Varhainen elämä 
Constance Alice Talmadge syntyi New Yorkin silloisessa itsenäisessä Brooklynin kaupungissa 19. huhtikuuta vuonna 1898. Hän oli vanhempiensa Frederick ”Fred” (1868–1925) ja Margaret ”Peg” Talmadgen (omaa sukua Jose, 1864–1933) kolmas ja nuorin tytär. Hänen isänsä oli Connecticutista lähtöisin ollut työtön alkoholisti, joka oli ollut alun perin myyjä. Hänen äitinsä oli newyorkilaissyntyinen, joka työskenteli erilaisissa ammateissa. Hänen vanhempansa olivat avioituneet 15. tammikuuta vuonna 1893. Hänellä oli kaksi häntä vanhempaa sisarusta, Norma (1894–1957) ja Natalie (1896–1969).

Talmadgen lapsuutta varjosti köyhyys. Hänen isänsä oli lähtenyt kauppaan joulupäivän aamuna vuonna 1900, mutta hän ei palannut koskaan takaisin. Fred oli ennen lopullista katoamistaan aiemminkin jättänyt perheensä oman onnensa nojaan, mutta hän oli edellisillä kerroilla tullut takaisin.Meade, Marion (1997). Buster Keaton: Cut to the Chase. Da Capo Press. . Viitattu 22.7.2015. Kirjan sähköinen versio Google-kirjoissa  Hänen vanhempiensa avioeroa ei koskaan vahvistettu, joten Fred ja Peg olivat aviossa aina Fredin kuolemaan asti.The Montreal Gazette -sanomalehden lauantain 30. syyskuun 1933 numero, sivu 9. Viitattu 22.7.2015.  Hän kävi Brooklynin Flatbushissa Erasmus Hall High Schoolia. Lapsuudessaan hän sai äidiltään lempinimen ”Dutch” (), koska hänellä oli vaaleat hiukset ja ruskeat silmät, jotka saivat hänet näyttämään hollantilaiselta pikkupojalta.

 Ura 
Talmadge seurasi Norma-sisartaan elokuvamaailmaan vuonna 1914, jolloin hän teki ensiesiintymisensä lyhyessä mykkäelokuvassa Buddy’s First Call. Hän sai sopimuksessaan viiden dollarin päiväpalkan Vitagraphilla, jolle hän teki lukuisia lyhyitä komediaelokuvia. Vuonna 1915 Talmadgen perhe muutti Kalifornian Los Angelesiin, missä Constance solmi sopimuksen D. W. Griffithin johtaman Triangle Film Corporationin kanssa.
Talmadge teki läpimurtonsa Griffithin spektaakkelielokuvassa Suvaitsemattomuus (1916), jossa hänen nimensä on alkuteksteissä Georgia Pearce. Samana vuonna hän näytteli Norma-sisarensa kanssa elokuvassa The Missing Links ja Douglas Fairbanksin kanssa elokuvassa Mamman vallan alla. Vuonna 1917 hänen elokuvasopimuksensa myytiin United Artistsille, jonka sopimusnäyttelijänä hän oli koko loppu-uransa ajan. Teatteri- ja elokuvatuottaja Joseph Schenck ohjasi ja tuki hänen uraansa ja auttoi häntä perustamaan oman Constance Talmadge Film Company -elokuvayhtiön vuonna 1920. Elokuvayhtiötä alettiin muodostamaan jo vuonna 1917. Hän ja hänen Norma-sisarensa eivät koskaan kilpailleet keskenään suosiosta, koska he näyttelivät erityyppisissä elokuvissa. Constance oli vaaleahiuksinen komedienne, joka näytteli komediaelokuvissa, kun taas Norma oli tummahiuksinen draamanäyttelijä, joka näytteli melodraamaelokuvissa.
United Artistsilla Talmadge teki paljon yhteistyötä Harrison Fordin kanssa. He tekivät kaksitoista yhteistä elokuvaa, joita ovat muun muassa A Pair of Silk Stockings (1918), Romance and Arabella (1919), Hääkellot (1921) ja Sortunut ihanne (1922). Kenneth Harlanin kanssa hän teki seitsemän yhteistä elokuvaa. United Artistsilla hän teki tunnetuimmat komediaelokuvansa: A Pair of Silk Stockings (1918), Siveä viehättäjätär (1919), Syntistä etsimässä (1920), Hääkellot (1921), Pollyn hauskat kepposet (1922), Parempi päivä päivältä! (1923) ja Hänen siskonsa Pariisista (1925). Hän teki myös cameo-roolin Natalie-sisarensa aviomiehen Buster Keatonin elokuvaan Busterin miljoonat (1925) tyttönä, joka ajaa autoa holtittomasti. Vuonna 1921 The Moving Picture World -aikakauslehden mielipidekyselyssä hänet oli äänestetty Yhdysvaltain toiseksi suosituimmaksi elokuvanäyttelijäksi. Hänen Norma-sisarensa oli ollut ensimmäisellä sijalla. Vuonna 1924 Peg-äiti oli julkaissut tyttäristään The Talmadge Sisters -kirjan. Talmadgen myöhäisempiä elokuvia ovat Buffalon herttuatar (1926), Venus Venetsiassa (1927) ja Kokeillen naimisiin (1927).

Talmadge ikuisti käden- ja jalanjälkensä ja kirjoitti nimikirjoituksensa märkään betonilaattaan Grauman’s Chinese Theatren edustalla vuonna 1927. Samana vuonna Talmadgen sisarukset avasivat Kalifornian San Diegoon Talmadge Parkin, joka tunnetaan nykyisin nimellä Talmadge District. Talmadge jätti täysin tyytyväisenä Hollywoodin, elokuvamaailman ja julkisuuden vuonna 1929, kun äänielokuva saapui. Hänen viimeiseksi elokuvakseen jäi ranskalainen romanttinen komediaelokuva Venus (1929). Koko viisitoista vuotta kestäneen uransa aikana hän näytteli yli 80 elokuvassa, kunnes jäi eläkkeelle vain 31-vuotiaana, mutta hyvin varakkaana naisena.
 Elokuvien jälkeen 
Vetäydyttyään elokuvateollisuudesta Talmadge alkoi investoida kiinteistöihin ja yrityksiin. Hän teki myös paljon hyväntekeväisyystyötä ja työskenteli Punaisen Ristin sairaanhoitajana toisen maailmansodan aikana. Toisen maailmansodan jälkeen hän jatkoi sairaanhoitajan töitä sairaaloissa.

Talmadge ei koskaan edes ajatellut palaavansa elokuviin tai ylipäänsä viihdemaailmaan. Kun teatterituottaja Leonard Sillman kysyi häntä näyttelemään Broadwaylla 1960-luvulla, Talmadge vastasi hänelle leikkisästi: ”Oletko tosissasi? En osannut näytellä edes silloin, kun olin elokuvatähti!”

 Yksityiselämä 
Talmadgea luonnehdittiin ”tosielämän flapperiksi” hänen kevyestä elämänotteestaan, irtosuhteistaan ja lyhyistä avioliitoistaan. Talmadge ja Anita Loos olivat hyviä ystäviä keskenään. Loos, joka myös laati käsikirjoituksia Talmadgen elokuviin, arvosti häntä hänen ”huumoristaan ja vastuuttomasta elämäntavastaan”.

Talmadge oli elämänsä aikana neljä kertaa avioliitossa, mutta hänellä ei ollut lapsia. Hän avioitui ensimmäisen kerran salaa kreikkalaisen liikemiehen John Pialogloun kanssa Connecticutin Greenwichissä 26. joulukuuta vuonna 1920. Heillä oli tuplahäät näyttelijöiden Dorothy Gishin ja James Rennien kanssa.Parit olivat toistensa todistajia.The Pittsburgh Press -sanomalehden sunnuntain 23. tammikuun 1921 numero, sivu 81. Viitattu 22.7.2015.  Talmadge ja Gish olivat tavanneet vuonna 1916, ja he pysyivät hyvinä ystävinä aina Gishin kuolemaan 1968 asti. Talmadgen perhe ei tiennyt edes hänen kihlauksestaan Pialogloun kanssa, joten häät olivat perheelle täysi yllätys. Uudet avioparit yrittivät pitää naimisiinmenonsa salaisuutena, mutta tieto levisi pian lehdistöön. Talmadge ja Pialogloun avioliitto kariutui, ja heidän avioeronsa myönnettiin 1. kesäkuuta vuonna 1922.
Hän avioitui toisen aviomiehensä, skotlantilaisen kapteeni Alastair William MacIntoshin, kanssa Kalifornian Burlingamessa 27. helmikuuta vuonna 1926.The Montreal Gazette -sanomalehden maanantain 11. lokakuun 1926 numero, sivu 15. Viitattu 22.7.2015. The Evening Independent -sanomalehden lauantain 27. maaliskuun 1926 numero. Viitattu 22.7.2015.  He olivat tavanneet Pariisissa neljä vuotta aiemmin.The Evening Independent -sanomalehden lauantain 27. maaliskuun 1926 numero. sivu 31. Viitattu .7.2015. Reading Eagle -sanomalehden maanantain 11. lokakuun 1926 numero, sivu 3. Viitattu 22.7.2015.  Talmadge oli tapaillut ja ollut kihloissa elokuvatuottaja Irving Thalbergin ja näyttelijä William Collierin kanssa ennen avioliittoaan MacIntoshin kanssa.Prescott Evening Courier -sanomalehden torstain 3. marraskuun 1927 numero, sivu 5. Viitattu 22.7.2015.  Kun Talmadge ja MacIntosh olivat olleet seitsemän kuukautta aviossa, he päätyivät asumuseroon lokakuussa 1926. Asumusero olisi ollut ainoastaan väliaikainen, sillä Talmadge lähti Kaliforniaan kuvaamaan uutta elokuvaansa ja MacIntosh palasi Englantiin. Myöhemmin kävi ilmi, että MacIntosh piti avioliittoa ”traagisena virheenä” jo syksyllä 1926. Heidän väliaikaisen erillään olonsa aikana MacIntosh oli pettänyt Talmadgea Englannin Brightonissa. MacIntosh oli itse myöntänyt Talmadgelle pettäneensä häntä. Talmadge haki avioeroa ja syytti MacIntoshia uskottomuudesta. Avioero myönnettiin Skotlannin Edinburghissa 15. lokakuuta 1927.The Daily Times -sanomalehden torstain 14. lokakuun 1926 numero, sivu 5. Viitattu 22.7.2015. 

Hänen kolmas avioliittonsa oli chicagolaisen liikemiehen Townsend Netcherin kanssa. He avioituivat Beverly Hillsissä 8. toukokuuta vuonna 1929.The Lewiston Daily Sun -sanomalehden torstain 9. toukokuun 1929 numero, sivu 1. Viitattu 22.7.2015.  He asuivat avioliittonsa aikana Illinoisin Chicagossa. He päätyivät asumuseroon toukokuussa 1936, kun Netcher jätti Talmadgen.The Lewiston Daily Sun -sanomalehden perjantain 6. tammikuun 1939 numero, sivu 4. Viitattu 22.7.2015.  Heidän avioeronsa myönnettiin Chicagossa 5. tammikuuta 1939.

Neljännen ja viimeisen kerran hän avioitui pörssivälittäjä Walter Michael Giblinin kanssa New Yorkissa 28. lokakuuta vuonna 1939.The Pittsburgh Press -sanomalehden maanantain 30. lokakuun 1939 numero, sivu 1. Viitattu 22.7.2015.  Giblinit asettuivat asumaan Floridan Palm Beachin kaupunkiin.St. Petersburg Independent -sanomalehden perjantain 30. tammikuun 1958 numero, sivu 23. Viitattu 22.7.2015. Spokane Daily Chronicle -sanomalehden tiistain 24. joulukuun 1957 numero, sivu 1. Viitattu 22.7.2015.  Heidän 25-vuotinen avioliittonsa päättyi Giblinin kuolemaan. Giblin kuoli 1. toukokuuta vuonna 1964, jonka jälkeen Talmadgen loppuelämää varjostivat eristäytyneisyys, alkoholismi ja lääkkeiden väärinkäyttö, jotka vaikeuttivat hänen pari- ja ihmissuhteitaan. Viimeiset vuotensa hän asui Norma-sisarensa entisessä asunnossa Los Angelesissa, jonne hän oli muuttanut Palm Beachilta Giblinin kuoleman jälkeen.

 Kuolema 
Talmadge kuoli keuhkokuumeeseen 75-vuotiaana kotonaan Kalifornian Los Angelesissa 23. marraskuuta vuonna 1973. Hänet haudattiin Los Angelesissa sijaitsevalle Hollywood Forever -hautausmaalle Abbey of the Psalms -nimisen mausoleumin Shrine of Eternal Love -pyhäkköön. Pyhäkössä sijaitsee Talmadgen perheen oma yksityishuone Talmadge Family Room, jonne on haudattu myös aviopuoliso Walter Giblin, sisaret Norma ja Natalie, vanhemmat Fred ja Peg sekä Norman aviopuoliso Carvel James.

 Perintö 
Talmadge sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6300 Hollywood Boulevard 8. helmikuuta vuonna 1960.

Vuonna 1999 Talmadge oli ehdokkaana Yhdysvaltain elokuvainstituutin 100-vuotissarjan 25 suurinta mies- ja naiselokuvatähteä -listaukseen, mutta hän ei päässyt lopulliseen versioon.Yhdysvaltain elokuvainstituutin ehdokaslista. Viitattu 15.9.2014.Yhdysvaltain elokuvainstituutin lopullinen lista. Viitattu 15.9.2014.

Talmadgen ja hänen sisarensa Norman mukaan on nimetty katu Talmadge Street, myös Talmadge Avenue, joka sijaitsee Hollywoodissa.

 Filmografia 
ElokuvatVuosiSuomenkielinen nimiAlkuperäinen nimiRooliPitkä / lyhytelokuva1914  Buddy’s First Call  Buddy’s First Call  Grace Forster Lyhytelokuva The Maid from Sweden  Marie Cook Our Fairy Play  Helen Payne The Moonstone of Fez  Winifred Osborne Uncle Bill  Gladys Buddy’s Downfall  Lily The Mysterious Lodger  Lucy Lane Father’s Timepiece  Marjorie Stillwell Rauhantekijä  The Peacemaker  Kitty Grey The Evolution of Percival  Mildred In Bridal Attire  Mary Fixing Their Dads  Florence The Egyptian Mummy  Florence Hicks Forcing Dad’s Consent  Connie Boggs1915  Georgia Pearce  Georgia Pearce In the Latin Quarter  Manon Billy’s Wager  Connie The Green Cat  Constance The Young Man Who ’Figgered’  Nan Tubbs Burglarious Billy  Nellie A Study in Tramps  Mary Stretch The Master of His House  rouva Greene The Lady of Shalott  tyttö The Boarding House Feud  Connie Drexel The Vanishing Vault  Connie Spades Are Trumps  Ella Cunningham Bertie’s Stratagem  Letty Grey Insuring Cutey  Cuteyn morsian Captivating Mary Carstairs  Captivating Mary Carstairs  avustaja  Pitkä elokuva Billy the Bear Tamer  Constance Lyhytelokuva A Keyboard Strategy  rouva Gibson Can You Beat It?  Dill Beached and Bleached  tyttö The Little Puritan  Corinne1916  The She-Devil  tyttö The Missing Links  The Missing Links  Laura Haskins Pitkä elokuva Suvaitsemattomuus  Intolerance  Marguerite de Navarre / vuorityttö Mikroskopimysterio  The Microscope Mystery  Jessie Barton Mamman vallan alla  The Matrimaniac  Marna Lewis1917  A Girl of the Timber Claims  Jessie West Betsy’s Burglar  Betsy Harlow The Lesson  Helen Drayton Scandal  Beatrix Vanderdyke The Honeymoon  Susan Lane1918  The Studio Girl  Celia Laird The Shuttle  Bettina Vandepoel Up the Road with Sallie  Sallie Waters Good Night, Paul  rouva Richard A Pair of Silk Stockings  A Pair of Silk Stockings  Molly Thornhill Sauce for the Goose  Kitty Constable Mrs. Leffingwell’s Boots  rouva Leffingwell A Lady’s Name  Mabel Vere1919  Who Cares?  Joan Ludlow Romance and Arabella  Romance and Arabella  Arabella Cadenhouse Experimental Marriage  Suzanne Ercoll The Veiled Adventure  Geraldine Barker Happiness a la Mode  Barbara Townsend A Temperamental Wife  Billie Billings Siveä viehättäjätär  A Virtuous Vamp  Gwendolyn Armitage / Nellie Jones The Fall of Babylon  vuorityttö1920  Eva: nuorenmiehen paratiisi  Two Weeks  Lillums Blair Syntistä etsimässä  In Search of a Sinner  Georgianna Chadbourne Rakkauden erikoistuntija  The Love Expert  Babs Täydellinen nainen  The Perfect Woman  Mary Blake Hyvät suositukset  Good References  Mary Wayne Ei lempi leikin vuoksi  Dangerous Business  Nancy Flavelle1921  Mamman vallan alla  Mama’s Affair  Eve Orrin Rakkauden oppitunteja  Lessons in Love  Leila Calthorpe Hääkellot  Wedding Bells  Rosalie Wayne Woman’s Place  Josephine Gerson1922  Pollyn hauskat kepposet  Polly of the Follies  Polly Meacham Sortunut ihanne  The Primitive Lover  Phyllis Tomley Hauska kiinalaistyttö  East Is West  Ming Toy1923  Parempi päivä päivältä!  Dulcy  Dulcy Kaunis kapinallinen  The Dangerous Maid  Barbara Winslow1924  Kultakala  The Goldfish  Jennie Wetherby Seikkailurikas yö  Her Night of Romance  Dorothy Adams In Hollywood with Potash and Perlmutter  In Hollywood with Potash and Perlmutter  oma itsensä1925  Viiden miehen morsian  Learning to Love  Patricia Stanhope Busterin miljoonat  Seven Chances  tyttö autossa (cameo-rooli) Hänen siskonsa Pariisista  Her Sister from Paris  Helen Weyringer / Lola La Perry 1926  Buffalon herttuatar  The Duchess of Buffalo  Marian Duncan1927  Venus Venetsiassa  Venus of Venice  Carlotta Kokeillen naimisiin  Breakfast at Sunrise  Madeleine 1929  Venus  Vénus  prinsessa Beatrice Doriani
Radio Vuosi Radiokuunnelma Rooli Kuunnelman jakso 1925  Hollywood Nights  juontaja  
Tuottajana Vuosi Suomenkielinen nimi Alkuperäinen nimiPitkä / lyhytelokuva1922  Pollyn hauskat kepposet  Polly of the Follies Pitkä elokuva Hauska kiinalaistyttö  East Is West

 Lähteet 

 Aiheesta muualla 



 Constance Talmadge TCM Movie Databasessa 
 Constance Talmadge Silents Are Goldenissa 
 Constance Talmadge Golden Silentissä 
 Constance Talmadge Columbian yliopiston sivuilla  
 Constance Talmadge NNDB:ssä 

Luokka:Vuonna 1898 syntyneet
Luokka:Vuonna 1973 kuolleet
Luokka:Yhdysvaltalaiset näyttelijät
Luokka:Yhdysvaltalaiset mykkäelokuvien näyttelijät
Luokka:Yhdysvaltalaiset elokuvanäyttelijät
Luokka:Yhdysvaltalaiset elokuvatuottajat
Luokka:Hollywood Walk of Fame